b'\n_START_ARTICLE_\nBlauh\xc3\xbaster Dakkapel\n_START_PARAGRAPH_\nBlauh\xc3\xbaster Dakkapel var et nederlandsk frisisk dweilorkester fra Sneek.\n_START_SECTION_\nHistorie\n_START_PARAGRAPH_\nP\xc3\xa5 begynnelsen av 1970-tallet bestemte \xc3\xa5tte musikere fra Sneek seg for \xc3\xa5 stadfeste verdensrekorden for korpsmusikk spilt fra et tak. Valget falt p\xc3\xa5 et passende hustak i Blauwhuis (frisisk: Blauh\xc3\xbas), som l\xc3\xa5 like i n\xc3\xa6rheten. P\xc3\xa5 taket til gamlehjemmet Teatskehus ble den musikalske verdensrekorden satt 24. juni 1972, selv om denne \xc2\xabrekorden\xc2\xbb ikke p\xc3\xa5 noen m\xc3\xa5te er offisiell. Hendelsen n\xc3\xa5dde forsida p\xc3\xa5 lokalavisa i Leeuwarden Leeuwaarder Courant, og ga orkestret dets navn: Blauh\xc3\xbaster Dakkapel (takorkesteret fra Blauwhuis). Orkesteret forbedret verdensrekorden i 1986 til 4 timer non-stop korpsmusikk p\xc3\xa5 samme tak._NEWLINE_Blauh\xc3\xbaster Dakkapel var \xc3\xa5 se p\xc3\xa5 EM p\xc3\xa5 sk\xc3\xb8yter og VM i hurtigl\xc3\xb8p p\xc3\xa5 sk\xc3\xb8yter i Thialf stadion i Heerenveen. P\xc3\xa5 begynnelsen av 1980-tallet spilte orkesteret den frisiske nasjonalsangen, \xc2\xabDe \xc3\xa2lde Friezen\xc2\xbb f\xc3\xb8r alle hjemmekampene til SC Heerenveen. Noe som alltids blir holdt i hevd. Da de opptr\xc3\xa5dte brukte medlemmene ei skjorte, m\xc3\xb8nstret som det frisiske flagget. Den faste dirigenten var (fra 1985), Kees van den Akker og arrang\xc3\xb8r var trompetisten Theo A. Brens._NEWLINE_Orkesteret opptr\xc3\xa5dte i et antall europeiske land, men ogs\xc3\xa5 i Karibia, Canada og Japan. Den 1. juni 2011 ble det gjort kjent at Blauh\xc3\xbaster Dakkapel skulle legge opp. Etter 40 \xc3\xa5r bestemte medlemmene at orkesteret skulle opph\xc3\xb8re den 1. november 2012. Den siste konserten p\xc3\xa5 Thifal stadion ble holdt mars 2012.'